OSNOVNA ŠKOLA DRAGUTINA DOMJANIĆA

ZAGREB- GAJNICE 31  
KLASA: 003-05/19-08  
URBROJ: 251-345/19-01  
Zagreb, 30. listopada 2019. godine

Na temelju članka 57. Statuta oš Dragutina Domjanića (u daljnjem tekstu: Škola), a u vezi s člankom 34. Zakona o fiskalnoj odgovornosti (NN 111/18) i članka 7. Uredbe o sastavljanju i predaji izjave o fiskalnoj odgovornosti (NN 95/19), ravnateljice Škole donosi:

**PROCEDURU UPRAVLJANJA UGOVORIMA IZ KOJIH PROIZLAZE FINANCIJSKI UČINCI**

Članak 1.

Ovom Procedurom propisuje se upravljanje ugovorima iz kojih proizlaze financijski učinci za Školu.

Članak 2.

Pod ugovore iz članka 1. ove Procedure podrazumijevaju se sljedeće vrste ugovora:

1. Ugovori o djelu
2. Ugovori o autorskom djelu
3. Ugovori o participaciji za svaku školsku godinu
4. Ugovori o suradnji
5. Ugovori/Sporazumi o zakupu školskog prostora
6. Ugovori o najmu
7. Ugovori kojima se uređuje isporuka roba, pružanje usluga i izvođenje radova

Članak 3.

Upravljanje ugovorima iz kojih proizlaze financijski učinci određuje se kako slijedi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **VRSTA UGOVORA (pod rednim brojem iz članka 2. ove Procedure)** | **IZRADA UGOVORA** | **POTPISNICI UGOVORA** | **ROK ZA SKLAPANJE/ POTPISIVANJE** | **RAZDOBLJE IZVRŠENJA** | **VRŠITELJ PLAĆANJA** | **ROK PLAĆANJA** | **POPRATNI DOKUMENTI** | **NAPOMENA** |
| Ugovori pod rednim brojem 1. | Tajnik (iznimno: Izvršitelj ugovora) | Ravnatelj i Izvršitelj | Najkasnije na dan početka izvršenja djela iz predmeta ugovora | Navodi se u samom ugovoru | Računovodstvo | Navodi se u samom ugovoru/obično do 15. u tekućem mjesecu te za prošli mjesec ili do zadnjeg dana u mjesecu za tekući mjesec | Izvršitelj popunjava obrazac s osobnim podacima zbog sastavljanja ugovora i isplate |  |
| Ugovori pod rednim brojem 2. | Tajnik (iznimno: autor iz ugovora) | Ravnatelj i autor | Najkasnije na dan početka izvršenja djela iz predmeta ugovora | Navodi se u samom ugovoru | Računovodstvo | Navodi se u samom ugovoru/obično do 15. u tekućem mjesecu te za prošli mjesec ili do zadnjeg dana u mjesecu za tekući mjesec | Izvršitelj popunjava obrazac s osobnim podacima zbog sastavljanja ugovora i isplate | Autor može dostaviti potvrdu da je član umjetničke strukovne udruge na temelju čijih je potvrda moguće ostvariti poreznu olakšicu ukoliko je predmet ugovora autorsko umjetničko djelo |
| Ugovori pod rednim brojem 3. | Tajnik | Ravnatelj i roditelj/skrbnik učenika ili polaznika | Na propisane dane upisa u iduću školsku godinu | Nadolazeća školska godina (iznimno: tekuća školska godina ako se radi o izvanrednom upisu) | Roditelj/skrbnik učenika ili polaznika | Prema dospijeću plaćanja navedenom u izdanom računu prema ugovoru | Dokaz o uplati upisnine (I. rate) za nadolazeću školsku godinu, izdani računi za plaćanje prema ugovoru | Temeljem ugovora o participaciji Računovodstvo izdaje račun za plaćanje za svaki mjesec tokom cijele nastavne godine |
| Ugovori pod rednim brojem 4. | Tajnik (iznimno: suradnik iz ugovora) | Ravnatelj i suradnik | Najkasnije na dan početka izvršenja suradnje iz predmeta ugovora | Navodi se u samom ugovoru | Računovodstvo i/ili suradnik | Prema dospijeću plaćanja navedenom u izdanom računu prema ugovoru | Izdani računi za plaćanje prema ugovoru |  |
| Ugovori/ Sporazumi pod rednim brojem 5. | Zakupodavac | Odgovorne osobe Zakupodavca i Zakupoprimca | Najkasnije na dan početka korištenja školskog prostora koji je predmet zakupa | Navodi se u samom ugovoru/ sporazumu | Računovodstvo Zakupoprimca | Prema dospijeću plaćanja navedenom u izdanom/im računima prema ugovoru/ sporazumu | Izdani računi za plaćanje prema ugovoru/ sporazumu | Škola može dati prostor u zakup/ili zakupiti drugi prostor samo uz suglasnost Osnivača |
| Ugovori pod rednim brojem 6. | Najmodavac | Odgovorne osobe Najmodavca i Najmoprimca | Najkasnije na dan početka korištenja predmeta najma iz ugovora | Navodi se u samom ugovoru | Računovodstvo Najmoprimca | Prema dospijeću plaćanja navedenom u izdanom/im računima prema ugovoru | Izdani računi za plaćanje prema ugovoru |  |
| Ugovori pod rednim brojem 7. | Isporučitelj roba/Pružatelj usluga/Izvođač radova | Ravnatelj i odgovorna osoba Isporučitelja roba, Pružatelja usluga, Izvođača radova | Prema dogovoru, ali svakako najkasnije na dan isporuke roba, početka pružanja usluga, početka izvođenja radova | Navodi se u samom ugovoru | Računovodstvo | Prema dospijeću plaćanja navedenom u izdanom/im računima prema ugovoru | Izdani računi za plaćanje prema ugovoru |  |

Članak 3.

Jedan primjerak ugovora iz članka 2. ove Procedure dostavlja se Računovodstvu i služi kao podloga za isplatu prema propisanim postupcima iz članka 3. ove Procedure.

Članak 4.

Upravljanje ugovorima iz kojih proizlaze financijski učinci temelji se na Financijskom planu koji se donosi za svaku kalendarsku godinu.  
Ugovori propisani člankom 2. ove Procedure čine sastavni dio tromjesečnih, polugodišnjih, devetomjesečnih i godišnjih financijskih izvještaja za svaku kalendarsku godinu.

Članak 5.

Sukladno odredbama Zakona o javnoj nabavi (NN 120/16) i Pravilnika o jednostavnoj nabavi Škole, sklapanju ugovora pod rednim brojem 7. iz članka 2. ove Procedure prethode propisani postupci javne i jednostavne nabave, ukoliko je navedeno potrebno, a ovisno o predviđenom novčanom iznosu nabave robe, usluga i radova.

Članak 6.

Svi osobni podaci ugovornih strana iz ugovora propisanih u članku 2. ove Procedure, čuvaju se i obrađuju u skladu s odredbama Opće uredbe o zaštiti podataka Europskog parlamenta i Vijeća od 27. travnja 2016. godine, Zakonom o provedbi Opće uredbe o zaštiti podataka (NN42/18) te Pravilnikom o zaštiti osobnih podataka Škole.

Članak 7.

Ova Procedura stupa na snagu danom donošenja, a objavit će se na oglasnoj ploči i web stranici škole.

RAVNATELJICA :

Karmen Hlad, mag.prim.educ.